**Veiledning til foreldrekontakter ved Lade Skole**

Denne veiledningen er basert på erfaringer fra tidligere årganger.

Sentrale suksessfaktorer for årganger som har klart å skape og opprettholde godt læringsmiljø i hele skoletiden, har vært et *godt samarbeid mellom hjem og skole*, samt stabilitet i lærerstaben.

**Foreldrekontaktenes oppgaver**

* Være et talerør for alle foresatte på trinnet.
* Bidra i planlegging og gjennomføring av foreldremøter.
* Være en pådriver for hvordan foresatte kan bidra til et godt psykososialt miljø på trinnet.
* Ta ansvar for inkludering av nye barn og foresatte som kommer i løpet av skoleåret.
* Delta på stormøtet «Trygt oppvekstmiljø» på skolen (foreldrekontakter, FAU, Trygg / Lade, korpset, barnehagene på Lade og lærerne).
* Skrive referat fra foreldremøtene.
* Stille med representant til FAU fra hvert enkelt trinn. Det skal være minimum 1 foreldrekontakt fra hvert trinn på FAU-møtene. Det er en fordel om trinnet velger en fast representant til dette.
* Holde seg orientert om FAU sitt arbeid, inkludert lese møtereferater.
* Gå i 17. mai-tog.

Se mer info på hjemmesidene til FUG (Foreldreutvalget for grunnopplæringen) <http://www.fug.no/>

**Klassekasse**

Hvert trinn oppretter en egen klassekasse. Denne skal bl.a. brukes til klassetur for trinnet i 10. klasse. FAU kan opprette egen bankkonto og Vipps-nummer for trinnet under sitt organisasjonsnummer. Foreldrekontaktene velger en kasserer for trinnet som tar kontakt med kasserer i FAU for å ordne dette. Det er en fordel å komme i gang med sparingen til klasseturen så tidlig som mulig (fra 1.klasse).

**Tips til foreldrekontakter:**

Delegerer ansvar og involverer flere foreldre. Spesielt for de laveste trinnene (1.-3.) kan det være lurt om alle foreldre blir involvert og får arbeidsoppgaver og fordeles på hver sine arrangementer de første årene. Dette gjør det lettere for alle å bli litt kjent og terskelen for å involvere seg blir lavere.

**Vedlagt følger:**

* Forslag til **Årshjul** for aktiviteter
* **Trinnspesifikke oppgaver**
* Div. informasjon fra FUG

**ÅRSHJUL FOR AKTIVITETER:**

|  |  |  |  |
| --- | --- | --- | --- |
| **Tid** | **Aktivitet** | **Kommentar / deltakere** | **Ansvar** |
| **September** | Samarbeidsmøte «*Trygt oppvekstmiljø på Lad*e» | Trenere / lagledere i Idrettslaget Trygg/Lade, instruktører i Lade Skoles Musikkorps, representanter for barnehagene på Lade, FAU-representanter, foreldrekontakter og kontaktlærere Lade Skole | Lade Skole sender ut invitasjon via meldeboka. |
| **September** | Foreldremøte  | Fellesmøte for alle foreldrene på trinnet. Foreldrekontaktene har møte med kontaktlærerne i forkant av møtet.Foreldrekontaktene ordner med kaffe / bespisning til møtet. Dette selges til inntekt for klassekassen på trinnet (til klassetur i 10. klasse). | KontaktlærereForeldrekontakter |
| **Oktober** | Utviklingssamtaler | Møte mellom de enkelte foreldre og kontaktlærer. | Kontaktlærere |
| **Oktober** | TV-aksjonen | Ifm. TV-aksjonen arrangerer FAU på Lade Skole kafe for bøssebærerne før og etter at de går ut.  | Medlemmer i FAU og foreldrekontaktene |
| **Høst** | Sosialt treff, f.eks. spillkveld | Klassevis, for barn og foreldre. Alle barna tar med et spill de liker hjemmefra.Spillkvelden kan avsluttes med felles kveldsmat hvor alle tar med litt mat / drikke til felles bespisning. | Foreldrekontakter |
| **Høst** | Foreldrefest | Denne kan f.eks. arrangeres som en kurvfest i klubbhuset til Trygg/Lade. Alle foreldre tar med litt mat til felles koldtbord, samt drikke til eget bruk.Det tas inngangspenger som skal dekke leie av klubbhuset.For å få inn ekstra penger til klassekassen kan man f.eks. ha loddsalg på festen. | Foreldrekontakter |
| **Høst** | Klassefest | Når barna blir større vil det være aktuelt å arrangere klassefester.Dette kan gjøres av barna selv, evt. i samarbeid med foreldrekontaktene  | Elever / foreldre |
| **Desember** | Juleavslutning | Felles frokost eller annet arrangement, enten i skoletiden, evt. etter skoletid. | Foreldrekontakter i samarbeid med lærerne |
| **Tid** | **Aktivitet** | **Kommentar / deltakere** | **Ansvar** |
| **Vinter** | Akedag, skøytedag, skidag e.l.   | Foreldre og barn | Foreldrekontakter |
| **Vår** | Spillkveld e.l.  | Foreldre og barn. Se kommentar over. | Foreldrekontakter |
| **Vår** | Foreldremøte  | Fellesmøte for alle foreldrene. | Lærerne i samarbeid med foreldrekontakter |
| **Vår** |  Utviklingssamtaler | Møte mellom de enkelte foreldre og kontaktlærer. | Kontaktlærere   |
| **17. mai** | 17. mai-tog | Elevene møtes og går klassevis fra Lade Skole til byen for å gå i 17. mai-toget. Elever på 1. trinn trenger ikke å gå fra Lade, men kan møte opp i byen. Foreldrekontaktene går sammen elevene i toget. | Lærere og foreldrekontakter |
| **Juni** | Sommeravslutning  | Elever og foreldre  | Foreldrekontakter  |
| **Hele året** | Bursdager | Her er det viktig at man passer på at alle blir inkludert. Spesielt de første årene, hvor det ofte er vanlig å invitere alle jentene / guttene i klassen / på trinnet. I tillegg til å invitere alle i gruppa, er det også viktig å komme når man blir invitert, såfremt man har mulighet. For de minste trinnene er dette også en fin mulighet for at foreldrene blir kjent. Sett gjerne av en liten krok hvor foreldrene kan ta seg en kopp kaffe ifm. henting av barna. Det er trivelig og sosialt. | Alle foreldre |
| **Hele året** | Fritidsklubb for ungdomstrinnet | Fritidsklubben på Lade drives av kulturenheten i kommunen.Foreldre kan gjerne engasjere seg og bidra til bredde i tilbudet. | Kommunen og foreldre på ungdomstrinnet |

Det bør legges opp til aktiviteter der også foreldre / foresatte kan delta, det er viktig at også de voksne blir kjent med hverandre og hverandres barn. Aktiviteter der man gjør noe sammen er med på å bidra til et godt og trygt elevmiljø.  Etter hvert som elevene blir eldre, kan de være ansvarlige for planlegging og gjennomføring av noen av aktivitetene selv.

**Trinnspesifikke oppgaver:**

1. **trinn**
* Spillkveld
* Juleavslutning / nissefest. Muligens i samarbeid med skolen.
* Sommeravslutning, gjerne en fortsettelse av skolens arrangement.
1. **trinn**
* Spillkveld
* Juleavslutning / nissefest. Muligens i samarbeid med skolen.
* Sommeravslutning, gjerne en fortsettelse av skolens arrangement.
1. **trinn**
* Spillkveld
* Lucia-opptreden på skolen
* Juleavslutning / nissefest. Evt i samarbeid med skolen. Kan koordineres med Lucia-opptoget.
* Sommeravslutning, gjerne en fortsettelse av skolens arrangement.
1. **trinn**
* Spillkveld
* Juleavslutning / nissefest. Muligens i samarbeid med skolen.
* Sommeravslutning, gjerne en fortsettelse av skolens arrangement.
* Halloween-fest for alle, på skolen eller annet sted
1. **trinn**
* Spillkveld
* Klassefest
1. **trinn**
* Spillkveld
* Klassefest
1. **trinn**
* Leirskole
* Juleavslutning
* Klassefest
* Sommeravslutning – avslutning for barneskolen
1. **trinn**
* Klassefest
1. **trinn**
* Natteravn. Sette opp vaktliste for alle helger fra mai til august/september
* 9. trinn går i flaggborg i 17. mai-toget
* Klassefest
1. **trinn**
* Juleavslutning
* Skoleball
* 10. klassetur
* Klassefest
* Skoleavslutning siste skoledag

**Retningslinjer for foreldremøter**

**- tidsfrister for innkalling, tidsbruk, innhold, foreldrekontaktenes rolle på høst- og vårmøtet**

MÅL: Større medvirkning og mer dialog, mindre enveiskommunikasjon/-informasjon ut fra skolen.

Sikre relevans for dem møtene skal være for, nemlig foreldrene. Formidle at foreldre som

involverer seg i skolen har stor betydning både for elevenes læringsutbytte og læringsmiljøet.

Det skal være lett for alle foresatte å komme i foreldremøtene.

Foreldrene på trinnet skal kjenne hverandre.

Sikre god kommunikasjon mellom skole og hjem.

Positive saker skaper god stemning.

På alle trinn skal det avvikles egne samarbeidsmøter mellom kontaktlærerne og foreldrekontaktene etter storforeldremøtet tidlig i høstsemesteret for å planlegge de to foreldremøtene, forestillinger og trivselsaktiviteter for trinnet i løpet av året (se lista over).

Mye av det som kommuniseres ut fra skolen i møtet kan i stedet sendes ut skriftlig.

Brukerrådet har nedsatt en gruppe som som har diskutert og gitt en beskrivelse av hvordan foreldremøtene på Lade skal gjennomføres. Arbeidsgruppa har bestått av to foreldre, en lærer fra hver avdeling og rektor.

Tips: <http://www.fug.no/foreldremoeter.468047.no.html>

Og film fra FUG  <http://www.fug.no/foreldremoete-i-grunnskolen-film.5052977-255314.html>

---------------------------------------------------------------------------------------------------------------------------

STRUKTUR/RAMME:

* Planleggingsmøte med foreldrekontakter og kontaktlærere tidlig i skoleåret (før 10.september) - her legges et (løst) årshjul - som deles i trinnmappe på GoogleDisk
* I dette møtet bestemmes også hvem av foreldrekontaktene som skal møte i FAU fra trinnet, minimum 1 fra hvert trinn med 1 personlig vararepr.
* Ett foreldremøte om høsten (før høstferien)
* Ett foreldremøte om våren (før 1.mai)
* Innkalling med saker sendes ut via Meldeboka i god tid, dvs ca to uker før møtet, inkl påminnelse to dager før.
* Påmelding?
* Foreldremøtet varer i ca 90 minutter
* Førstegangsforeldre og nyankomne (flerspråklige) foreldre inviteres spesielt av kontaktlærer via telefon eller ved direkte kontakt. Tolk bestilles i god tid.
* Foreldrekontaktene oppfordres til å arrangere sosial aktivitet i forkant av møtet, f.eks servere kaffe/kaker 30 minutter før møtet starter
* Bli-kjent-aktiviteter
* Organisert bordplassering i møtet (evt trekking av nr-lapper for å blande foreldre rundt hvert bord)
* Anbefalt tema på hvert trinn. Diskusjon i grupper rundt tema. Dette for å få frem flere stemmer, samt gi foreldrene eierskap til foreldremøtet
* Vurdere å invitere ressursperson (helsesykepleier, repr forebyggendegruppa fra Politiet, Ungdomskontakten, repr fra Skrivesentret)
* Foreldrekontakter velges for hele skoleløpet i foreldremøtet i september på 1.trinn
* Det velges 1 foreldrekontakter pr 10. elev fra hvert trinn
* Lærerne leder møtet og oppsummerer møtet til slutt
* En av foreldrekontaktene er referent - avtalt på forhånd
* Faglærerne stiller i første del av høstmøtet for å presentere seg og faget sitt
* Valgfagslærene stiller i vårmøtet på 7.trinn
* Info fra skoleledelsen bør holdes under 15 minutter
* Det bør unngås å legge foreldremøter fra flere trinn på samme dato
* Kontaktlærerne har ansvar for å sende ut referatet via Meldeboka innen en uke
* Kontaktlærerne lager logg på hvilke hovedtema som er blitt tatt opp i foreldremøter. Dette deles og følges opp i avdelingsmøtene.

SPØRSMÅL:

* Hva gjør vi med dem som ikke kommer (kanskje 30%)?
* Hvordan får vi flere til å komme? Evt flere fedre?

INNHOLD:

* Avtales i planleggingsmøtet ved skolestart
* Forslag til tema for hvert trinn - utover det som er listet over (erfaringsdeling, fellesregler, nettvett/bruk av sosiale medier, spilling, rus, mat, leggetid/søvn).